喺銅鑼灣食完晚飯，想飲杯野，同朋友傾吓計，所以想搵間靜靜地既酒吧坐下，諗左好耐都唔知去邊好，所以都係去返啲商場嗰度搵間有酒飲嘅餐廳去啦。果然冇搵錯，outdoor環境好正，夜晚坐喺度有暗暗既燈光，最啱傾計，鍾意嘅話仲可以去吧枱嗰邊企下吹下風添，雖然呢度樓層唔算好高，不過都叫做睇到下燈光閃閃嘅高樓大廈嘅夜景，都幾chill。呢度飲嘢一杯cocktail大概百零蚊左右，已咁嘅環境再加上喺銅鑼灣來講，都唔算貴。